समितिको सदस्यमा वरिष्ठ उपाध्यक्षद्वय दीपक बोहोरा र केशरबहादुर विष्ट, उपाध्यक्ष विक्रम पाण्डे, महामन्त्रीद्वय सुनील थापा र ध्रुवबहादुर प्रधान छन् । त्यस्तै, पार्टीको उच्चस्तरीय कार्यसम्पादन समितिका सदस्य नवराज सुवेदी, हरिबहादुर बस्नेत र ठाकुर शर्मालाई पनि सदस्य बनाइएको छ । बैठकले समितिलाई निर्वाचनमा पराजयको कारण र पार्टीको आगामी नीति तथा कार्यक्रमका विषयमा पुस मसान्तसम्म प्रतिवेदन पेस गर्ने म्यान्डेट दिएको छ । समितिले प्रतिवेदन बुझाएपछि केन्द्रीय समितिमा छलफल गर्दै पारित गरेर कार्यान्वयनको चरणमा लैजाने तयारी राप्रपा (प्रजातान्त्रिक)को छ ।
